rlitschk/wikidir huggingface dataset:
Da Hiawatha is a legendära Indiana-Haiptling, dea wo in Irokesen-Bund mitgrindt hod. Ea soi im 16. Joahundat glebt hom und Ofiara vo de Onondaga oda Mohikana (Mohawk) gwen sein. Ea woa a Ohänga vom Indiana-Prophetn The Great Peacemaker, dea wo de Vaeinigung vo de Irokesnstämme propagiat hod. Da Hiawatha woa a großa Redna, dea wo sei Kunst dafia eingsetzt hod, de Seneca, Cayuga, Onondaga, Oneida und Mohawk vo da Vision vom Great Peacemaker z ibazeing und si im Irokesnbund zu de fimf Nationa z vaeinign. Spoda san no de Tuscarora dazuakema und es san 6 Nationa woan. Da amerikanische Dichta Henry Wadsworth Longfellow hod eam anno 1855 a Epos gwidmet: Des Liad vom Hiawatha Da Mike Oldfield hod anno 1978 Tei vom Hiawatha-Poem fia sei Oibum Incantations gnutzt. Bonvillain, Nancy (2005). Hiawatha: founder of the Iroquois Confederacy. ISBN 1-59155-176-5 ISBN 9781591551768 Hatzan, A. Leon (1925). The true story of Hiawatha, and history of the Six Nations Indians. Henry Schoolcraft (1856). The Myth of Hiawatha, and Other Oral Legends, Mythologic and Allegoric, of the North American Indians. Laing, Mary E. (1920). The hero of the longhouse. View Historica’s Heritage Minute "Peacemaker", a mini-docudrama about the co founders of the Iroquois Confederacy.
Da Franz Anton von Henle (* 22. Mai 1851 in Weißnhorn; † 11. Oktoba 1927 in Rengschburg) is vo 1901 bis 1906 Bischof vo Passau und vo 1906 bis 1927 Bischof vo Rengschburg gwen. Im Jahr 1901 is da Anton von Henle zum Nochfoiga vom verstorbnen Passaua Bischof Michael von Rampf ernannt worn. Er hot s Amt no im söibm Jahr übanumma und bis 1906 ausgführt. Im Jahr 1906 is da von Henle ins Bistum Rengschburg eigsetzt worn, ois Nochfoiga vom Rengschburga Bischof Ignatius von Senestrey, währnd da Sigismund Felix von Ow-Felldorf daweil s Amt ois Bischof von Passau übanumma hot. Ois da von Henle 1927 gstorbm is, is da Michael Buchberger neia Bischof von Rengschburg worn.
Aurora is znaxt de lateinische Bezeichnung vom Morgnrod. Es is oba aa da Nama vo ana Geddin, de wo da griachischn Geddin Eos entspricht. Im antikn Rom is oft ned kloar zwisch im Morgnrod und da Geddin untaschiedn worn. De Aurora is de Schwesta vom Sunnagod Sol und vo da Mondgeddin Luna. Ba de Germanen wor de Ostara de entsprechende Geddin, im indischn Rigveda de Ushas. Commons: Aurora – Sammlung vo Buidl, Videos und Audiodateien
Da Simon Konrad Landersdorfer OSB (* 2. Oktoba 1880 bei Geisnhausn; † 21. Juli 1971 in Passau; gebürtig Josef Landersdorfer) is von 1936 bis 1968 Bischof von Passau gwen. Damit is er da Nochfoiga von Sigismund Felix von Ow-Felldorf gwen und da Vorgänga von Antonius Hofmann. Sei Ordnsnama Simon hot er beim Eitritt in den Benediktinaordn (1899) kriagt. Da Nama Konrad hot er nachad eascht späta aus Verehrung fürn heiliggspochna Kapuzinabruada Konrad von Parzham zusätzlich ognumma.
De Marianne Sägebrecht (* 27. August 1945 in Starnberg) is a boarische Schauspielerin und Kabarettistin. De Sägebrecht is zunächst im Kabarett und im Theata aftretn, bis sie nachad im Jahr 1983 mit da Untastützung vom Regisseur Percy Adlon in Die Schaukel ihre easchte Fuimroin kriagt hot. Inzwischn spuit sie aa in intanationaln Produktionen mit, z. B. im franzesischn Fuim Asterix und Obelix gegen Caesar (1999). Marianne Sägebrecht@1@2Vorlage:Toter Link/www.imdb.de (Seite nicht mehr abrufbar; Suche in Webarchiven) af da Internet Movie Database Commons: Marianne Sägebrecht – Oibum mit Buidl, Videos und Audiodateien
Koordinaten fehlen! Hilf mit. De Partnach is a 16,5 km langa Gebirgsfluss in Bayern. Se entspringt af 1.440 m Häh im Zugspitzmassiv. Gspeist wead de Partnach vom Schmejzwossa vom Schneefernergletscha, wo uma 1.100 m hächa liegt. 'S Wossa versickat im karstign Stoabodn und kummt beim Partnachursprung wieda an de Obaflächn. Im Reintoi foamt de Partnach insgsamt via Klamman, vn dene de 720 m lange und bis zu 80 m tiafe Partnachklamm am bekanntastn und a recht beliabte Touristnattraktion is. S wead ognumma, dass da Nam Partnach si aas zwoa Weadan zsammsetzt hod: portn aasm Indogermanischn fia Duachgong n aha aasm Oidboarischn fia a Wossalaaf. De Partnach fliasst z Reintoi owe, Richtung Ostnoadost. Nache nimmtz an Verlaaf no Noadn und foamt dabei de Partnachklamm, wos dene Turistn so meegn. Da Fluss ged nu no Garmisch-Partakurch. Do fliassta om siadlichn Stodrand in da Nachn vo da Bohhoidestejn Hausberg und em Alpspitz-Weejnbod long. Im Noadn vo Garmisch mindt de Partnach en de Loisach. Da Obflussweeg is oiso Isar - Doana - Schwoazzes Meea. De bedeidandstn Zuafliass vonna Partnach san da Ferchenboch und da Kankerboch.
S Liad vom Hiawatha, im englischen Original The Song of Hiawatha, is a longs Gedichtl in Foam vo an Epos. Da Vafossa is da amerikanische Dichta Henry Wadsworth Longfellow (1807–1882). Des Gedicht eazejd s Lem vom Indiana Hiawatha, dea wo im 16. Joahundat glebt und in Irokesnbund grindt hod. As Gedicht is om 10. November 1855 vaeffentlicht woan und woa sofoat a grossa Eafoig. Da englische Musika Mike Oldfield hod anno 1978 Tei vom Hiawatha-Poem fia sei Oibum Incantations gnutzt. Originaltext in Englisch Deitsche Ibasetzung Klein Adlerauge
Da Bixente Lizarazu [bi'ʃente lisa'ɾasu] (* 9. Dezemba 1969 in Saint-Jean-de-Luz, Frankreich) is a ehmaliga baskischa Fuaßballa, der für de franzesische Nationalmannschaft gspuit hot. In seina Profi-Karriere, de er 1988 bei Girondins Bordeaux ogfanga und 2006 beim FC Bayern beendt hot, is er in de Profilign von Frankreich, Spanien und Deitschland aktiv gwen und hot haufaweis nationale und intanationale Titl sammln kenna. Außadem is er mit da franzesischn Nationalmannschaft Wöit- und Eiropamoasta worn.
De Laabmoos (Bryophyta) san a Obteilung vo de Pflanzna und oane vo de drei Gruppn, de wos ois Moos zammgfosst wead. Jan-Peter Frahm: Biologie der Moose. Spektrum Akademischer Verlag, Heidelberg und Berlin 2001, ISBN 3-8274-0164-X Commons: Bryophyta – Sammlung vo Buidl, Videos und Audiodateien
Dekanawida oda Deganawida, da Grosse Friednsstifta (The Great Peacemaker) gnennt, woa a Prophet und spirituella Fiara vo de Irokesen. Zamm mitn Hiawatha is a noch da Ibaliefarung da Grinda vom Irokesn-Bund (aa Haudenosaunee gnennt). Des is a politische und kuituarelle Union vo vaschiedanan vawondtn Indiana-Vejkan, de wo uaspringlich im heitign Bundesstoot New York glebt hom. Da Irokesn-Bund woa längare Zeit a mächtige Allianz. "DEKANAHWIDEH Dictionary of Canadian Biography Online "Deganawidah" Infoplease, University of Liverpool "Great Law of Peace", Six Nations.org "Peacemaker", Heritage Minute, Historic Canada
Om mani padme hum (Sanskrit: ॐ मणिपद्मे हूँ, oṃ maṇi-padme hūṃ, Tibetische Aussproche: om mani peme hung) is a Mantra in Sanskrit, wo im buddhistischn Bodhisattva vom Mitgfui im Avalokiteshvara zuagordnet wead. Es soi schon im 5. Joarhundat af Tibet glangt sein. Es is as ejtaste und bis heit populeaste Mantra vom Vajrayana Buddhismus. De Bedeitung vo em Mantra is ned genau bekannt, deshoib gibts vui Interpretationa dazua. Fian tibetischn Buddhismus san de sex Suibm om mani peme hung a Ausdruck fia umfossands Mitgfui. Dahinta steckt da Wunsch vo oin Lebewesn ausm Kroaslaff vo de Wiedagebuatn auszsteign. Dees Zui ko mit da Medidation mit im Manta dalangt wean. A andana haifige Interpretation is, das Om oda Aum da Urlaut is, aus dem wo s Universum entstandn is. Hum is s Gegnstickl dazua, oisdann dea Laut, wos Universum zammastiazn losst. Mani (Juwel) is a Symboi fias Prinzip Mo, Padme (Lotosbliah) is a Symboi fias Prinzip Wei. Nacha moant Om Mani Padme Hum de ganze Wejd, s Entsteh, de dynamischn Polaritetn Mo und Frau und s Valeschn. Alexander Studholme: The Origins of Om Manipadme Hum. State University of New York Press, Albany (N.Y.) 2002, ISBN 0-7914-5389-8 Lama Anagarika Govinda: Grundlagen tibetischer Mystik.
A Synagogn (vo griachisch συνάγω 'synago; vasaumen) is a jidischa Vasaumlungs- und Sakralbau fias Bätn, fias Studium vau de heulign Schriftn und fia de Schulung. Da hebräische Naum fia de Synagogn is „Beth knesset“ (בית כנסת Haus vau da Vasaumlung), sötana Beth Tefila (Haus vaum Gebät), jiddisch aa „Schul“. A Synagogn is untateut in in Gebätsraum und in klaanare Raime zum Studium. De Schulungsraime wean Beth Midrash (hebr.: Schulungs-Haus) gnennt. Dazua kumman meistns no weidare Raime fia Vasaumlunga (Kiddusch, Vuaträge, Sitzungen) und so weida. Waun de Synagogn enstaundn san is ned kloa. Dea Begriff taucht zum easchtn Moi im 3. Joahundat v. Kr. auf und woa de Bezeichnung fia "Vasaumlungshaisa" vau de jidischn Diasporagemeindn in Egyptn. In da israelitischn Zeit woa da Tempe in Jerusalem s wichtigste Heuligdum vau de Judn. Es gibt Hinweise drauf, dass de easchtn Synagogn ois "klaane Heuligtüma" in da Zeit vaum babylonischn Exil (uma 597 bis 538 vor Chr.) entstaundn san. Gsichat is, dass de Synagogn im 1. Joahundat n. Chr. scho a wichtige Roin im jidischn Lem gschpüd haum. Stodempe vau Wean Die Synagoge Die Synagoge (Memento des Originals [1] vom 24. Dezémber 2011 im Internet Archive) Info: Der Archivlink wurde automatisch eingesetzt und
S A Schiri oda Schiedsrichta is a unparteische Person, d'wo bei ana Sportoat s'Spui ibawocht. Er schaut af'm Spuivalauf und oft aa af d'Zeitnohm und ibawocht vor oim d'Regleinhoitung. In oin Profi-Sportoatn is aa d'Pflicht vom Schiri an Bericht z'Schreibm. Do steht ned nur s'Eagebnis drin sondan aa olle wichtign Ereignisse. Dea Bericht wead nacha an in Vaband g'schickt. Sport
Da Maxi Arland (* 26. März 1981 in Neuenbürg) is a Musika und Moderator, der hauptsächlich in de Bereichn von Schlagan und voikstümlicha Musik tätig is. Seit 2004 tritt er in da Untahoitungssendung Musikantendampfer in da ARD af, und seit 2006 moderiat er imma am 31. Dezemba 'n in da ARD live am Brandnburga Tor. Er geht außadem jeds Jahr af Tournee in ganz Deitschland und gibt haufaweis Solokonzerte und Open Airs.
Da Lothar Herbert Matthäus (* 21. März 1961 in Erlanga) is a ehmaliga Fuaßballa und Fuaßboitraina. Da Matthäus hod währnd seina aktivn Karriere an fünf Wöitmoastaschaftn für de deitsche Nationalmannschaft teilgnumma (1982, 1986, 1990, 1994, 1998) und is mit 150 Ländaspuin deitscha Rekordnationalspiela. Ois Spuiführa hod er Deitschland 1990 zum drittn WM-Titl gführt und is oana von fünf Ehrnspuiführan von da Nationalmannschaft. Außadem is er aa zwoamoi Wöitfuaßballa des Jahrs gwen. Ois Vereinsspiela hod er u. a. für Borussia Mönchngladbach, 'n FC Bayern und Inter Mailand gspuit. 2001 hod er sei Karriere ois Traina ogfanga. Seitdem hod er unta andam de Nationalmannschaftn von Ungarn und Bulgarien trainiat.
Da Georg „Schorsch“ Blädel (* 31. Jenna 1906 in Minga; † 26. Juli 1990 ebd.) is a boarischa Voikssänga und Schauspiela gwen, da Sohn vom Voiksänga Hans Blädel. Bsondas bekannt is er mid seina Roin in da Fernsehserie Königlich Bayerisches Amtsgericht worn. In de 1970er Joarn is er aa in mehraren Foign von Tatort aftretn.
Da Élber Giovane de Souza (* 23. Juli 1972 in Londrina, Brasilien) is a ehmaliga brasilianischa Fuaßballa und heitiga Talentsichta. Ea wiad meistns Giovane Élber gnannt, wos vo seim italienischn Spitznama il giòvane Elber („da junge Elber“) heakummt. Von 1997 bis 2003 hod da Élber beim FC Bayern gspuit, wo er u. a. 'n Wöitpokal und de Champions League gwunna hod.
A Mantra (Sanskrit: मन्त्र, mantra m. „Spruch, Liad, Hymne“) is a Ton, a Suibm, a Word oda a Wordfoige, vo dea wo ognumma wead, dass ma damit duach wiedahoite Wiedagob a spirituelle Wiakung eazuin ko. Mantren kena afgsogt, gwischpad, gsunga oda in Gedankn wiedagebm wean. Se kinan oba aa afgschriebm (likhita-japa) und in dera Form gor gessn wean. Dees Mantra kimmt aus da indischn Tradition. Im Hinduismus, im Buddhismus und im Yoga is dees Afsogn vo Mantren ba da Meditation und im Gebet a wichtige Praxis. Heit wean Mantren wejdweit in vuin spirituelln Richtunga eingsetzt. Om namah Shivaya Om mani padme hum Gebetsmui Feuerstein, G. The Deeper Dimension of Yoga. Shambala Publications, Boston, MA. 2003. Jan Gonda: The Indian Mantra in Selected Studies Vol. IV. E.J. Brill, Leiden 1975. ISBN 90-04-04228-8. (p. 269) Harvey P. Alper (Hrsg.): Mantra. State University of New York Press, Albany NY 1989, ISBN 0-88706-599-6 (SUNY series in religious studies). Commons: Mantra – Sammlung vo Buidl, Videos und Audiodateien Literatur von und über Mantra im Katalog der Deutschen Nationalbibliothek Arthur Avalon (Sir John Woodroffe): Shakti and Shâkta, Kap. 24, 1918.
Pfui gack is a Ausdruck vo Ekl und Grausn. Es kimpt aus da Kindasproch und wead moast ois Wornung vawendd, dass Schmutzigs und Ekligs ned ogfosst wean soi. "Pfui" is a oigmoa obweatende Interjektion und wead duach "gack" vasteakt, wo in da Kindasproch "Stuigang" (vo lat. cacare) hoasst. Mit "gack" vawandd is dees Word "gaga" (vgl. Lady Gaga). Zitat aus em Gedicht vom Ernst Jandl, die humanisten: sein viel viel nicht kunstler sein kunst-schmutzen sein schmutzen schmutzen finken schmutzenbacher pfui gack "Kein Pfui-Gack am Opernball". Variantenwörterbuch des Deutschen. Walter de Gruyter Verlag, Berlin 2004. Johann Andreas Schmeller: Bayerisches Wörterbuch, 1827. 6. Auflage bei Oldenbourg Wissenschafts-Verlag, (Mai 2002) ISBN 3486526030; Seitn 870. Ernst Jandl: aus dem wirklichen leben. Gedichte und prosa. Minga: Luchterhand 1999 Demo gegen Opernball auf www.oe24.at
A Bischkottn oda Bischgodn is a Keks aus ana Biskuitmassn. De Bischkottn hom a längliche Fuam und san an de rundn End a bissl brada. Sie eainnan a bissl an Leffen, drum haßns a Leffebiskuit. Des Wuat Bischkottn kummt vom Italienischn biscotto, des wos Keks haßt. Des kummt wiedarum vom Lateinischn bis coctus (= zwamoi bochn). Des Bsundare aun da Bischgodn is de Fuam und doss se so wenig Kalorien hod. A Stickl Bischgodn hod grod amoi 14 Kalorien. De Bischgodn wean aa fir a Tiramisu vawendt oda in wos aufgwaggt fia Babys oda oide Leit. Wichtig sans aa fia de Malakoff-Tuatn, sunst gabaz de ned. Bischgodn san im 15. Joahundat am Hof vom Heazog vo Savoyen in Frankreich enstaundn, dodan sans fia an Bsuach vom Kenig kreiat wuan. Biskottengeschichte auf manner.com@1@2Vorlage:Toter Link/www.manner.com (Seite nicht mehr abrufbar; Suche in Webarchiven) Österreichisches Lebensmittelbuch, 2.3.4.15 Biskotten@1@2Vorlage:Toter Link/bmg.gv.at (Seite nicht mehr abrufbar; Suche in Webarchiven)
Da Otto Eduard Leopold von Bismarck-Schönhausen (ab 1865 Graf, ab 1871 Fürst von Bismarck, ab 1890 Herzog zu Lauenburg; * 1. Aprui 1815 in Schönhausn; † 30. Juli 1898 in Friedrichsruh bei Hamburg) is von 1862 bis 1890, mid eina kurzn Untabrechung im Jahr 1873, Ministapresident von Preißn gwen. Zugleich is er von 1867 bis 1871 Bundeskanzla vom Norddeitschn Bund und von 1871 bis 1890 da easchte Reichskanzla vom Deitschn Reich gwen, dessn Gründung er aa maßgeblich vorotriebm hod. Ois Reichskanzla is da net zuletzt für sei Roin im Kuiturkampf bekannt, bei dem er si v. a. gega'n Katholizismus im Reich gsteit und de katholische Bevöikarung mid repressivn politischn Maßnahmen bekämpft hod (z. B. da Kanzlparagraph oda s Brotkorbgsetz). So hod er de Katholiken gar zu Reichsfeindn stilisiat. Sei wichtigsta politischa Gegna im Kuiturkampf is desweng da Ludwig Windthorst von da katholischn Zentrumspartei gwen. Nochdem da Bismarck oba gmerkt hod, dass de Zentrumspartei und s katholische Milieu duach seine Angriffe nur gstärkt worn san, hod er si nachad doch af Verhandlungen eilassn miassn. In de 1880er Jahrn hod er si desweng um a Entschärfung im Konflikt bemüht, und mi'm zwoatn Friednsgsetz von 1887, mid dem de meistn anti-katholischn Gsetze afghobm
Da Carl Barks (* 27. März 1901 in da Näh von Merrill, Oregon; † 25. August 2000 in Grants Pass, Oregon) is a US-amerikanischa Comicautor und -zeichna sowie Cartoonist und Maler gwen, der ois da bekannteste Disneyzeichna guit und haufaweis Comic-Figurn vom Disney-Kosmos wia Dagobert Duck erfundn hod. Durch seine Comics guit er aa ois Kuitur- und Politikkritika, obwoih er des imma abgstrittn hod. carlbarks.de - deitsche Seitn üba Carl Barks Commons: Carl Barks – Oibum mit Buidl, Videos und Audiodateien
De Margaret Hilda Thatcher, Baroness Thatcher of Kesteven LG, OM, PC (* 13. Oktoba 1925 in Grantham, Lincolnshire ois Margaret Hilda Roberts; † 8. Aprü 2013 in London) woa a britische Politikain, de vo 1975 bis 1990 Vorsitznde von da Conservative Party sowie von Mai 1979 bis Novemba 1990 Premierministerin vom Vereinigtn Kenigreich gwesn is. Sie is de easchte Frau in diesm Amt gwen und hod von alln bisherign britischn Regiarungschefs von de letztn 150 Jahrn de längste Amtszeit ghabt. Im Jahr 1982 hod s Vereinigte Kenigreich unta Thatchers Regiarung 'n Kriag gega Argentinien um 'n Besitz von de Falklandinsln gführt, wos üba 200 britischn und üba 600 argentinischn Soidatn s Lebm kost hod. A andas wichtigs Ereignis währnd Thatchers Regiarung is da Streik von de Bergorbeita von 1984 bis 1985 gwen, bei dem de Orbeita gega de geplante Schliaßungen und Privatisierungen von eahnare Zechn protestiatn. Da Streik hod a Jahr dauat. De Gwerkschaft National Union of Mineworkers (NUM) hod boid de Rücklagn („Streikkassn“) afbraucht ghabt und hod nachad koane Streikgöida mehr zoihn kenna. Danoch ham si vui von de Bergleit verschuidet. Am 3. Meaz 1985 hod a Delegiatnkonferenz von da NUM schliaßlich für s End vom Orbatskampf gstimmt. Durch
Da F.C. Würzburger Kickers is a Fuaßboiklub dea 1907 in da untafränkischn Haptstod Wiazburg grindt worn is. Da lezde grouße Eafoig vom F.C. wa 1977/1978 ais midm Lokalrivaln FV Wiazburg in da 2. Bundesliga Süd gschbuid hod. Noch oana Saison sans dann wida in de Bayanliga obgschding. Da Vaein is 1907 vo Gymnasiastn grindt worn und wa bessa wia de drei Jah zuvoa entstandene FV 04, ais de in dea Saison 1912/1913 in de Ostkreisliga eizong san. Bis zum Zwoatn Wejdkriag wan de "Rot-Weißn" de Besdn in Wiazburg. Zwischn de Wejdkriag wan de sogoa gnauso guad wia de groußn Vaeine wia Niamberg und Fiaht. Oana vo de besdn Spiela woar domois da Estareicha "Guggy" Wieser. Ois 1933 de Gauligen ois neie obasde Spuiklasss eigfiaht worn san, hans zwa eascht außn voa blim, san aba oa Jah spada aufgschding. Doad sans dann a bis zua kragsbedingdn Eihstejung fasd duachgängig blim. Nochm Zwoatn Wejdkriag wans zwar fesd im obasdn Amateurlager, ham aba do (wia da WFV) koane Aufstiegsschancn ghobd. 1977, oa Jah spada wia da Lokalrivale, hans dann Bayernmeisda, und so an Aufstieg in die Zwoatklassichkeit, gschafd. In da Saison 1978/1979 warns dann aba scho wida im Amateurlager. Bis 1982/1983 sans dann
Da Stodempe oda Stadttempel is de Hauptsynagogn vau Wean. Ea steht im 1. Beziak Innare Stod in da Seitenstettengossn 4. Deshoib wiad a aa Seitenstettentempe gnennt. Da Stodempe steht unta Denkmoischutz. Da Stodempe is 1825 und 1826 baut wuan. Da Stodempe is de anzige vau de iwa 130 Weana Synagogn, de wos in zwatn Wödkriag iwastaundn hod. Weu da Stodempe mittn in an Wohngebiet städ, hod a vau de Nazis in da Kristoinocht im Novemba 1938 ned ogfackln wean kena. Da Stodempe is vau de Nazis owa innen vawüstet und ois Saumeloga fia Judn vua da Deportation missbraucht wuan. Anno 1981 haum Araba in Stodempe wearend ana Mitzwa Zeremonie mit Maschinengwean und Haundgranotn aungriffn. Zwa Judn san umbrocht wuan und dreissg valetzt. Da Rabbina vaum Stodempe is imma aa da Obarabbina vo Wean. Seit 1983 is des da Paul Chaim Eisenberg. S Jidische Museum Wean organisiat Fiarungen duachn Stodempe. Seit 1990 wean im Stodempe Kantornkonzeate vaaustoitet. Do san in de letztn Joa Kinstla vau Wödraung auftreten, wia zum Beischpü da Naftali Herstik. Rachel Wischnitzer, Architecture of the European Synagogue, Jewish Publication Society of America, 1964, p. 178. The Jewish Community of Vienna: Existing against all the Odds, Sonia Misak, Jerusalem
Da Paul Breitner (* 5. Septemba 1951 in Koibamoor) is a ehmaliga boarischa Fuaßballa, der fürn FC Bayern Minga, Real Madrid und Eintracht Braunschweig aktiv gwen is und aa für de deitsche Nationalmannschaft gspuit hod. Da glernte Stürma is zeascht ois Obwehrspiela und in seina spätern Karriere ois Mittlföidspiela eigsetzt worn. Mit da Nationalmannschaft hod er 1972 de Eiropamoastaschaft und 1974 nachad de Wöitmoastaschaft gwunna.
Da Hirohito (jap. 裕仁; * 29. Aprui 1901 in Tokio; † 7. Jenna 1989) is entsprechnd da traditionöin Thronfolgn da 124. Tennō von Japan und da dritte in da modernen Periodn gwen. Er hod von 1926 bis 1989 regiat, de längste Regierungszeit in da Gschicht von da japanischn Monarchie. Seit seim Tod is er in Japan offiziell ois Shōwa-tennō (昭和天皇) bekannt, außahoib von Japan wird er meistns weitahin ois Kaisa Hirohito bezeichnet. Sei Regierung hod bedeitnde Verändarungen für de japanischn Gsöischaft hervorbracht. Währnd des Zwoatn Wöitkriags hod Japan unta Hirohitos Führung a Allianz mit Deitschland und Italien gformt und mit eahna de so gnanntn Achsenmächte buidt. Noch'm Kriag is er trotzdem im Amt bliebm, weil de Siegamächte ihn ois politisch brauchbar ogsehng und desweng ois machtlose Marionettn von Tōjō Hideki dargstöit ham. Außadem hod de japanische Armeeführung am End vom Krieg haufaweis belastnde Untalogn vernichtet oda freiwillig de Verantwortung fürs Geschehn im Kriag söiba übanumma. Jedoch ham de Forschungen von Herbert P. Bix, Akira Fujiwara, Peter Wetzler und Akira Yamada Hinweise daraf gfundn, dass da Hirohito durch Mittlsmänna 'n hohen Grad an Kontrolle üba s Militär ausg'übt hod und sogar de Haupttriebkraft hinta de Ereignissn im Kriag gwen is, und
Afrika Afrika hod 30,2 Mio. Quadratkilometa und is desweng noch Asien und Amerika da drittgräßde Kontinent. Des is ebm dreimoi so grouß wia Eiropa. In Afrika wohnan ungfäa 1,1 Milliardn Leid (2014), wos 14% vo da Wejdbevökarung sand, zwengs dem groußn Woxtum vo da Bevejkarung in Afrika wean des owa oiwai meara. Im Nordn is is Middlmeea, im Westn da Atlantik, im Ostn da Indische Ozean und is Roude Meer. D Sahara is de Grenz zwischn de Araba in Noadafrika und am subsaharischn Schwoarzafrika. Afrika wead in de foigandn Regiona aufteit: Nordafrika Ostafrika Sidlichs Afrika Westafrika Zentralafrika Mea wia 41% vo de Afrikaner san Muslime, voa oim im Noadn, Wesdn und Osdn vo Afrika. 48% san Kristn und san voa oim im Sidn dahoam. Umara 10% ghean ned zua de groußn Wejdreligiona dazua, sondan glaam an gonz ondane Sochan, zum Beispui an Geista, de wos in olle Leid und Sochan wohna. Des hoassd ma nocha Animismus. Sammlunga "Afrika Südlich der Sahara" Universitätsbibliothek Goethe Universität Frankfurt Aluka, Building a digital library of scholarly resources from and about Africa Karen Fung, African Collection, Stanford Libraries Biacha General History of Africa - UNESCO Gallica, BnF, Corpus - Voyages en Afrique Iwablick, Links An
De Carolin Reiber (* 2. Novemba 1940 in Minga) is a Fernsehmoderatorin. Im Jahr 1965 hod s' ihrn Beruf beim Boarischn Rundfunk ogfanga, und is u. a. in de Sendungen Jetzt red i und Unser Land aftretn. Sie is oba aa no bei andan Sendan aftretn, v. a. im ZDF, wo s lang de Volkstümliche Hitparade und späta s Wunschkonzert der Volksmusik moderiat hod.
Die Endrundn zua Fuaßboi-Eiropamastaschoft 2012 (offiziöö UEFA EURO 2012) is a intanazionales Fuaßboitunia des vom 8. Juni bis 1. Juli in Poln und in da Ukraine austrogn wiad. Des is des dritte Moi dass des Tunia in zwaa Lända stottfindt. Bei dera 14. Auflog von da Eiropamastaschoft san zum letztn Moi 16 Mannschaftn dabei. 2016 wean dann 24 Lända qualifiziad sein. Des Finale is in Kiev. Daduach, dass di Austrogungslända Poln und Ukraine ois Vaonstoita fix qualifiziad woan, hom si di restlichn 51 Vabende von da UEFA ausgspüd wea di restlichn 14 Startplätz kriagt. Drum hot ma sex Sexagruppm drei Fümfagruppm ausglost, wo jeda gegn jedn gspüd hot. Die easchtn aus jeda Gruppm und da beste Gruppmzweite woan fix dabei, die restlichn ocht Gruppmzweitn hom genganaund a Relegation gspüd. Zum easchtn moi bei ana Qualifikazion dabei woa Montenegro, di haums oba net dapackt. Deitschland woa in ana Gruppm mid da Tiakei, Östareich, Kasaxtan und Asabeidschan. Di Deitschn haum olle Spüle gwunnan, di Östareicha san nua viate woan. Fia die EURO 2012 san via Stadien in Poin und vire in da Ukraine ausgwöhd woan. Des sans: Commons: Fußball-Europameisterschaft 2012 – Sammlung vo Buidl, Videos und Audiodateien Offizölle Seitn von da UEFA